Diari Oficial de la Generalitat Valenciana


Sumari del DOGV 5783, del 12-06-2008 (2008/7030)

RESOLUCIÓ de 28 d'abril de 2008, del Servici Territorial d'Energia, sobre l'autorització administrativa, la declaració d'utilitat pública i l'aprovació del projecte relativa a la modificació de la línia aèria de mitjana tensió. Expedient: ATLINE/2006/1099/46.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5783

Data del DOGV
:   12-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/7030


Data del document
:   28-04-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Tuéjar
    * empresa privada
    * subministrament d'energia elèctrica

RESOLUCIÓ de 28 d'abril de 2008, del Servici Territorial d'Energia, sobre l'autorització administrativa, la declaració d'utilitat pública i l'aprovació del projecte relativa a la modificació de la línia aèria de mitjana tensió. Expedient: ATLINE/2006/1099/46. [2008/7030]  
Vist l'expedient iniciat en este Servici Territorial a sol·licitud del peticionari i relatiu a la instal·lació elèctrica més avall citada.  
Presentat el projecte firmat per tècnic competent i visat pel col·legi oficial corresponent.  
Efectuats els tràmits establits en el Decret 88/2005, del Consell de la Generalitat, de 29 d'abril, DOCV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Este Servici Territorial, en l'àmbit de les competències que té atribuïdes, resol:  
Primer  
Atorgar al peticionari l'autorització administrativa i la declaració d'utilitat pública de la instal·lació elèctrica que s'indica.  
Peticionari: Iberdrola Distribución Eléctrica, SAU.  
Instal·lació: modificació de la línia aèria de 20 kV al terme municipal de Tuéjar, publicada en el BOP de 23.05.2007.  
Origen: subestació transformadora de Tuéjar.  
Final: suport núm. 8085 de la línia aèria existent L-2 Tuéjar de la ST Losa.  
Característiques principals de la modificació: variació de l'últim tram (suports 28-29), canviar el suport núm. 29 que s'ubicava en el suport 8085 citat per un altre nou situat a uns 25 metres d'este i motivat per indicacions del Servici Territorial de Carreteres.  
Segon  
Aprovar el projecte d'execució de la instal·lació, i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades en el termini de sis mesos, comptadors a partir de l'endemà de la recepció d'esta resolució.  
4. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. L'administració deixarà sense efecte esta resolució en qualsevol moment en què s'observe l'incompliment de les condicions imposades en esta.  
6. Esta autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
7. En el cas que, per a finalitzar l'execució de la instal·lació objecte del projecte, es requerisca posar una part d'esta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, en tres exemplars, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- La finalització de l'execució la realitzarà la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la pròpia xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.  
- Transcorregut un mes des que este Servici Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En el cas que la dita instal·lació ja estiguera en tensió, el peticionari haurà de procedir a la seua desconnexió a la finalització del dit termini.  
8. Condicions mediambientals. El projecte es desenvoluparà de conformitat amb les mesures previstes en l'estudi d'impacte ambiental tramitat i les modificacions introduïdes per les condicions següents:  
a) El promotor haurà d'aportar a la Direcció Territorial de Medi Ambient un estudi justificatiu de l'alternativa triada, o bé de l'opció de soterrar parcial o totalment esta si s'estima viablement i ambientalment millor. Amb este fi, s'haurà d'analitzar les distintes opcions de traçat estudiades i particularment l'opció de construir la línia soterrada, totalment o parcialment, i aprofitar per a això tant la facilitat d'excavació dels terrenys, que són en la seua majoria argilosos, com la possibilitat de discórrer totalment per camins existents, i particularment per la via pecuària sendera de Talayuelas. Esta anàlisi d'alternatives haurà d'incloure els criteris econòmics, tècnics i ambientals pertinents.  
b) Es recorda al titular que abans d'iniciar les obres, haurà de comptar amb les pertinents autoritzacions de la conselleria de Medi Ambient, Aigua, Urbanisme i Habitatge, en relació amb l'afectació a terreny forestal i a l'ocupació de la via pecuària sendera de Talayuelas.  
c) Amb caràcter previ a les autoritzacions anteriors i a la concessió de llicència d'obres de l'Ajuntament de Tuéjar, s'haurà de disposar d'un informe favorable dels Servicis Territorials de Medi Ambient a l'estudi d'alternatives citat en la condició primera, podent-se optar, si és el cas, per una alternativa diferent de la inicialment proposada.  
d) En tot cas, els possibles trams aeris de la línia plantejada, hauran de disposar de mesures eficaces de protecció contra l'electrocució i la col·lisió de l'avifauna, en la línia i les característiques tècniques que planteja l'annex del Reial Decret 263/2008, de 22 de febrer, pel qual s'establixen mesures de caràcter tècnic en línies elèctriques d'alta tensió, a fi de protegir l'avifauna.  
Tercer  
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Contra esta resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª, 46929 València), en el termini d'un mes, comptador a partir de l'endemà d'aquell en què tinga lloc la notificació d'esta, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic i del Procediment Administratiu Comú.  
València, 28 d'abril de 2008.- El cap del Servici Territorial d'Energia: Enrique Climent Sirvent.  
  
\* \* \* \* \* \* \* \* \* \* \* \* \* \* \* \* \*  
